**คำแนะนำการเสียภาษี**

**ภาษีโรงเรือนและที่ดิน**

เป็นภาษีที่จัดเก็บจากบ้านเช่า  อาคาร  ตึกแถว  บริษัท  โรงงานอุตสาหกรรม  โรงเรียนสอนวิชาชีพ   โรงงานสุรา   โรงสีข้าว  โรงเรือนขายรถ  โรงเรือนรับซื้อน้ำยางสด  ร้านค้า  ร้านขายอาหาร   ฟาร์มสัตว์  ร้านเสริมสวย  อู่ซ่อมรถ       ร้านบริการล้างรถ  บ่อนไก่  บ่อนปลา  ตู้โทรศัพท์  เสารับ – ส่งสัญญาณโทรศัพท์  สถานีบริการน้ำมัน  คลินิกเอกชน     เภสัชกรรม  โกดังเก็บของ  คลังสินค้า  และบริเวณที่ดินที่ปกติใช้ร่วมกับโรงเรือนนั้น  ฯลฯ

**ขั้นตอนการให้บริการ**

1.    ผู้มีหน้าที่เสียภาษีโรงเรือนและที่ดิน  ยื่นแบบแสดงรายการเสียภาษีโรงเรือนและที่ดิน(ภ.ร.ด.2)

2.    เจ้าหน้าที่ตรวจสอบเอกสาร พร้อมออกแบบแจ้งการประเมิน(ภ.ร.ด.8)

3.    ผู้มีหน้าที่เสียภาษีโรงเรือนและที่ดิน  ชำระเงินและรับใบเสร็จรับเงินค่าภาษีโรงเรือนและที่ดิน(ภ.ร.ด.12)

**เอกสารประกอบการพิจารณา**

1.   ใบเสร็จรับเงินค่าภาษีโรงเรือนและที่ดินปีที่ผ่านมา(ภ.ร.ด.12)หรือ

2.   สำเนาบัตรประชาชน  หรือสำเนาทะเบียนบ้าน

**การจัดเก็บภาษีบำรุงท้องที่**

เป็นภาษีที่จัดเก็บจากเจ้าของที่ดิน  ผู้ครอบครองที่ดิน

**ขั้นตอนการให้บริการ**

1.   ผู้เป็นเจ้าของที่ดินยื่นแบบแสดงรายการที่ดิน(ภ.บ.ท.5)

2.   เจ้าหน้าที่ตรวจสอบเอกสาร

3.   ผู้มีหน้าที่เสียภาษีบำรุงท้องที่ชำระเงิน  และรับใบเสร็จรับเงินค่าภาษีบำรุงท้องที่(ภ.บ.ท.11)

**เอกสารประกอบการพิจารณา**

1.   ใบเสร็จรับเงินค่าภาษีบำรุงท้องที่ปีที่ผ่านมา(ภ.บ.ท.11)หรือ

2.   สำเนาบัตรประชาชน  หรือสำเนาทะเบียนบ้าน

**การจัดเก็บภาษีป้าย**

เป็นภาษีที่จัดเก็บจากป้ายแสดงชื่อ  ยี่ห้อ  หรือเครื่องหมายการค้าหรือโฆษณาหรือกิจการอื่นเพื่อหารายได้ไม่ว่าจะแสดงหรือโฆษณาไว้ที่วัตถุใดๆ  ด้วยอักษรภาพหรือเครื่องมือที่เขียน แกะสลัก จารึก หรือทำให้ปรากฏด้วยวิธีการอื่น

**ขั้นตอนการให้บริการ**

1.   ผู้มีหน้าที่เสียภาษีป้าย  ยื่นแบบแสดงรายการภาษีป้าย(ภ.ป.1)  พร้อมเอกสารประกอบ

2.   เจ้าหน้าที่ตรวจสอบเอกสาร

3.   ผู้มีหน้าที่เสียภาษีป้าย  ชำระเงินและรับใบเสร็จรับเงิน(ภ.ป.7)

**เอกสารประกอบการพิจารณา**

1.   ใบเสร็จรับเงินค่าภาษีป้ายปีที่ผ่านมา(ภ.ป.7) หรือ

2.   สำเนาบัตรประชาชน  หรือสำเนาทะเบียนบ้าน

**การยื่นแบบแสดงรายการทรัพย์สินและชำระภาษี**

|  |  |  |  |
| --- | --- | --- | --- |
| **ประเภทภาษี** | **กำหนดยื่นแบบ** | **อัตราโทษ**  **ไม่ยื่นแบบภายในกำหนด** | **อัตราโทษ**  **ไม่ชำระภาษีภายในกำหนด** |
| ภาษีโรงเรือนและที่ดิน | มกราคม – กุมภาพันธ์ | เสียเงินเพิ่มไม่เกิน  200  บาท | \*ชำระไม่เกิน  1  เดือน  เสียเงินเพิ่ม  2.5%  \*เกิน  1  เดือนแต่ไม่เกิน  2  เดือน  เสียเงินเพิ่ม  5%  \*เกิน  2  เดือนแต่ไม่เกิน  3  เดือน  เสียเงินเพิ่ม  7.5%  \*เกิน  3  เดือนแต่ไม่เกิน  4  เดือน  เสียเงินเพิ่ม  10% |
| ภาษีบำรุงท้องที่ | มกราคม – เมษายน | เสียเงินเพิ่ม  10%  ของค่าภาษี | เสียเงินเพิ่ม  2%  ต่อเดือนของค่าภาษี |
| ภาษีป้าย | มกราคม – มีนาคม | เสียเงินเพิ่ม  10%  ของค่าภาษี | เสียเงินเพิ่ม  2%  ต่อเดือนของค่าภาษี |